**Fotografická súťaž Čarovné Malé Karpaty k výstave Malé Karpaty fotoobjektívom Stana Jendeka a Jana Šípa**

**Trvanie súťaže**: 12. apríl 2021 – 12. jún 2021

**Práce posielajte elektronicky vo formáte jpg. na e-mailovú adresu natalia.bednarovska@muzeumpezinok.sk.**

Všetky fotografie budú postupne pridávané na facebookovu stránku múzea – Malokarpatské múzeum.

Fotografie bude hodnotiť odborná porota, ktorá rozhodne o 3 najlepších fotografiách.

**Ceny pre výhercov:**

1. miesto: fotografia z výstavy + kniha Malé Karpaty – malé milé hory + vstup do múzea pre 2 os.

2. miesto: kniha Malé Karpaty – malé milé hory + fľaša múzejného vína + vstup do múzea pre 2 os.

3. miesto: kniha Malé Karpaty – malé milé hory + vstup do múzea pre 2 os. + suvenír

Vyhodnotenie súťaže sa uskutoční 21. júna 2021 na facebookovej a webovej stránke múzea.

**PRAVIDLÁ FOTOSÚŤAŽE Čarovné Malé Karpaty:**

1. Organizátorom súťaže je Malokarpatské múzeum v Pezinku.

2. Do súťaže sa môžu zapojiť amatérski aj profesionálni fotografi.

3. Fotografia zaslaná do súťaže musí byť dielom autora, ktorý ju do súťaže prihlásil.

4. Do súťaže je možné prihlásiť fotografie digitálne a tiež naskenované fotografie z kinofilmu.

5. Fotografie musia byť vo vysokom rozlíšení, vo formáte JPG (JPEG).

6. Do súťaže môže jeden autor poslať spolu maximálne 3 fotografie.

**7. Fotografie musia byť zhotovené výlučne v pohorí Malé Karpaty.**

8. Súťažné fotografie je potrebné zaslať do 12. júna 2021 do 23:59 hod. elektronicky na e-mail: natalia.bednarovska@muzeumpezinok.sk (prípadne cez úložisko). Fotografie je možné doručiť aj na digitálnych nosičoch CD alebo DVD osobne alebo poštou na adresu: Malokarpatské múzeum v Pezinku, M. R. Štefánika 4, 902 01 Pezinok.

9. K súťažným fotografiám je potrebné uviesť:

 – meno a priezvisko autora

 – vek autora

 – miesto bydliska autora, kontakt (mail, tel. číslo)

 – názov fotografie

 – popis k fotografii – miesto a dátum vzniku

10. Pri zasielaní fotografií na mailovú adresu natalia.bednarovska@muzeumpezinok.sk je potrebné zaslať na uvedenú adresu súhlas so spracovaním osobných údajov v znení:

*Udeľujem týmto súhlas so spracúvaním a poskytovaním všetkých mojich osobných údajov uvedených v prihláške do súťaže Čarovné Malé Karpaty, podľa zákona č. 18/2018 Z. z. o ochrane osobných údajov a o zmene a doplnení niektorých zákonov a Nariadenia európskeho parlamentu a rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), organizátorovi súťaže Malokarpatské múzeum v Pezinku, IČO: 00350095, na účely zapojenia sa do súťaže a prezentovania zaslaných fotografií na webovej a facebookovej stránke Malokarpatského múzea v Pezinku. Vyhlasujem, že všetky mnou poskytnuté osobné údaje sú pravdivé, správne a úplné. Tento súhlas je dobrovoľný a je udelený na dobu 1 roka. Tento súhlas je možné kedykoľvek písomne odvolať.*

V prípade zaslania fotografií z jednej mailovej adresy viac krát, stačí poslať súhlas o spracovaní osobných údajov iba raz.

11. O víťazoch súťaže rozhodne odborná porota.

12. Zaslaním fotografie dáva súťažiaci organizátorovi súťaže súhlas na použitie diela v rozsahu jeho zverejnenia, archivácie, reprodukcie a publikovania diela s uvedením autora fotografie, bez nároku autora na odmenu, na ktorú mu vzniká nárok podľa § 19 ods. 2 zákona č. 185/2015 Z. z. o autorskom práve. Akceptácia tohto dojednania sa považuje za akceptáciu bezodplatnej licencie.

13. Zaslaním fotografie autor súhlasí s podmienkami a pravidlami súťaže.